सरस्वती वंदना के साथ शुरु हुए कार्यक्रम में मुख्य अतिथि एवं डेंटल काउंसिल के भूतपूर्व अध्यक्ष और मैंगलोर स्थित एबी शेट्टी मेमोरियल इंस्टीटयूट आॅफ डेंटल साइंसेज के फाउंडर डीन डा. एन. श्रीधर शेट्टी ने बीडीएस और एमडीएस के छात्र-छात्राओं को डिग्रियां प्रदान कर प्रैक्टिस करने के लिए मागदर्शन प्रदान किया। उन्होंने कहा कि समाज के हर वर्ग की सेवा कर केडी डेंटल कालेज और अपने माता-पिता, गुरुजनों के दिए संस्कारों को सम्मान दिलवाने का काम करें। प्रैक्टिस के दौरान मरीजों की संख्या बढाने के लिए खुद अपने सुमधुर व्यवहार, प्रयोगात्मक ज्ञान वृद्वि जैसे गुणों का उपयोग कर सफलता प्राप्त करें।